Mõnda aega tagasi aga tehti Malle Keisile veidi teist laadi ettepanek viia ellu oma unistus näha maad kõrgemalt kui mõne mäe otsast. "Mulle pakuti võimalust langevarjuga hüpata. Ja uskuge või mitte, mul tekkiski pöörane mõte seda kogeda!" kirjeldab Malle Keis õhinaga oma teekonda langevarjurite pärusmaale. "Tõsi küll, esialgu võimalikult madalalt kõrguselt," nendib ta, kuid lisab, et esmapilgul näis ettevõtmine talle hoolimata sellest väga  hirmuäratavana.